|  |
| --- |
| Informasjon Gult nivå Samnanger ungdomsskule 19.01 2021. Plan for redusert kontakt mellom personar og smittevernstiltak |
| **Etter to veker med raudt nivå går me tilbake til gult nivå frå onsdag 20.01.21****Kontaktlærarane går gjennom denne informasjonen med elevane i løpet av tysdag 19.01. Hausthalvåret 2020 gjekk me på gult nivå. Det er blitt gjort nokre justeringar på reglane undervegs og her reglane som gjeld frå onsdag 20.01.21.****Føresette får òg informasjon gjennom transpondermelding kombinert med informasjon på heimesida.** |

**Oppmøte**

Elevane er delt som før i faste grupper (Kohort) som no er klassen dei går i. Kvar klasse/gruppe vil ha eit fast rom og plan for dagen både når det gjeld undervisning og tid for pausar. Sjå oversikt under.

|  |  |
| --- | --- |
| **Frammøte og fast rom****Hovudbygg**  | **Frammøte og fast rom****Nybygg** |
| **8a rom nr. 4 Bruk hovudinngang** **9b Fysikkrom Bruk sideinngang****9a rom nr. 6 Bruk hovudinngang****8b rom nr. 5 Bruk sideinngang** | **10. kl. Rom nr. 7** |

Ved oppmøte om morgonen bruker de inngang for klassen din. Sjå oversikt over. De kan vente i gangen på tilvist stad. Det vil vera faste plassar i klasserommet, og de vil bruka same klasserommet det meste av tida.

Me må unngå fysisk kontakt og må derfor spare på klemmane og anna fysisk kontakt til tida etter Korona.

**Undervisning og friminutt**

Her er planen som viser kor tid de har undervisning og kor tid det er pause. Kvart trinn har friminutt til ulike tider for å unngå at for mange er ute samtidig.

|  |  |  |  |
| --- | --- | --- | --- |
| Økt | Kl. | Varighet | Friminutt |
| 1 | 08.40-10.20 | 95 min | 8.tr: kl .09.509.tr: kl. 10.1010.tr: kl. 10.00 |
|  2 | 10.20-12.30 | 130 minElevane et nista si før eller etter friminuttet | 8.tr: kl. 11.009.tr: kl. 11.4010.tr: kl. 11.20 |
| 3 | 12.30-14.05Tysdag vert det leksearbeid frå kl. 14.05-14.55.  | 95 min+ 50 min tysdag | 8.tr: kl.12.309.tr: kl.12.5010.tr: kl.12.40 |

**Handvask**

Eit av dei viktigaste hygienetiltaka me må følgje nøye er handvask. Me skal vaska oss grundig med varmt vatn og såpe i ca. 20 sekund og passe på at hendene blir reine. Bruk av Antibac kan brukast som alternativ av og til etter avtale med lærar. Kontaktlærar kjem til å repetere dette.

Kor ofte skal me vaska oss og når?

De skal ha vaska dykk på hendene før de reiser heimanfrå.

Når de kjem til skulen skal de òg vaska dykk. For at det ikkje skal bli for mykje kø og venting når de skal vaska hendene, vil de få faste stader der de møter for vasking. Då er det viktig å venta roleg på tur og halda rett avstand.

Lærar/assistent orienterer om dette. Viktig å møta i god tid slik at alle er klare når første økt startar kl. 08.40. (Det tek litt tid når alle skal vaske seg.) For å førebygge smitte er det viktig å vaske oss ofte på hendene. Utdanningsdirektoratet har lage ei rettleiing for opning av skulen og der står det følgjande som me vil følgja:

1. Når ein kjem til skulen
2. Før måltid/mathåndtering
3. Etter toalettbesøk
4. Ved synleg skitne hender
5. Etter kontakt med kroppsvæsker, f.eks etter hosting/nysing
6. Etter ein kjem inn frå uteaktivitet
7. Etter kontakt med dyr
8. Når ein kjem heim

**Hostehygiene**

Det er anbefalt å ha tørkepapir lett tilgjengeleg til bruk for elevar/tilsette. Har ein ikkje det tilgjengeleg, anbefaler ein å bruke albuekroken når ein hostar eller nys. Unngå å røre ved ansiktet eller auga.

**Vasking av pult**

Før og etter måltid skal de vaska pulten de bruker. Lærar/assistent sprutar reingjeringsmiddel på pulten, og de reingjer med papir. Måltid vert ved pulten til vanleg, men det kan òg bli aktuelt i fint ver å eta ute etter avtale med lærar. Det kan av og til bli matpause trinnvis i kantina med servering av ferdigporsjonert mat eller sal i kantina.

**Undervisninga**

Mykje av opplæringa vil vera at me er som før saman i faste grupper i klasserommet med lærar/assistent til stades. Me kjem til å følgja vekeplanar med til vanleg tre fagbolkar for dagen.

Fag som kroppsøving, mat og helse, kunst og handverk og musikk må me tilpasse litt.

Kroppsøving: Både Ute- og inneaktivitetar med litt avgrensa fysisk kontakt. Kroppsøvingslærarane lagar planar for desse timane som følgjer smittevernsreglane.

Kunst og handverk: Dersom det er praktisk arbeid, må kvar elev få utdelt eige utstyr og ikkje dele med andre.

Musikk: Det same gjeld musikk som for kunst og handverk.

Mat og helse: Praktisk matlaging blir gjennomført på skulen. Dette arbeidet kan gjerast klassevis. Ekstra viktig med god hygiene her.

Det er svært viktig at de har med dei rette bøkene og utstyr som de treng på skulen. De skal ikkje dela på utstyr. Dette må følgjast for å redusere smittefare. Skulesekken kan henga på stolrygg og yttertøy skal henge på fast plass i gangen.

**I valfaga og framandspråk/språkleg fordjuping og arbeidslivsfag kan me vera i lag på tvers av klassetrinna. Då er det viktig å har faste plassar i romma som vert brukte.**

**Friminutt**

Det er framleis ordna slik at det berre er eitt trinn om gangen som er ute. I og med at elevane er på to ulike bygg med fleire inngangsparti, vil det ikkje bli stor trafikk ut og inn samtidig. Dei fleste friminutta vert ute, så det er svært viktig at alle er godt kledd til å vera ute. Me held fram med fleire tilbod om aktivitetar ute, men viktig å følgje smittevernsreglane. I tillegg kan det vera at lærar har uteaktivitetar som ein del av opplæringa i timane. Så med andre ord - Kle deg etter veret. Utover vårhalvåret vil det bli høve til å vera inne når veret er dårleg. Kantina, gymsal og hall vert då opphaldsstad for elevane der det er ulike tilbod å vera med på. For å hindre uro for elevar som har undervisning samtidig som andre har pause, vert dør mot klasseromma i hovudbygg lukka.

Elevane på same trinn kan vera ilag i pausane. Unngå nærkontakt med andre trinn når du er på veg inn og ut av friminutta.

**Kva aktivitetar kan de gjera i friminutta?**

**Viktig å vaske seg godt på hendene etter aktivitet og elles følgje hygieneråda. Dei som ønskjer det, kan nytte eingongshanskar. På slutten av dagen vert utstyr vaska og gjort klar til neste dag.**

Ballbingen: Unngå at det er for tett i ballbingen, unngå for mykje nærkontakt. Ikkje heng på kvarandre. De kan spele ilag og ha ein felles ball.

Bordtennis: Maks 4 elevar kan spele om gangen.

Basketball: De kan bruka basketball og kaste opp i korg. Maks 4 elevar om gangen.

Volleyballbanane: De kan spele badmington/volleyball saman med andre frå trinnet. Frisbeekasting på grusplass: De kan kasta til kvarandre. Pass på å finna sikkert område for å kaste til kvarandre.

Dissestativ. Maks to på dissa om gangen. Ikkje sit mot kvarandre eller oppe på kvarandre.

Balanseline: Ein om gangen.

Kvar dag vert avslutta med reingjering av utstyr. Ein av dei som har tilsyn ordnar dette på slutten av dagen. Utstyr vert lagt klart til neste dag i kasse i gangen.

Eventuelle andre aktivitetar må ha same smittevernsreglar.

Tilsyn i friminutta: Det vil vera fleire tilsette som har ansvar for tilsyn i kvart friminutt.

Kantina vert opna for felleslunsj av og til, men maten vert då servert porsjonsvis. Då lager dei tilsette til porsjonar og delar ut til dykk. De et då maten trinnvis i kantina. Dei som lagar til maten og delar ut maten følgjer dei strengaste hygienetiltaka for å hindre smitte. Mikrobølgeomnar vil ikkje vera i bruk. Nokre gongar vert det kantinesal trinnvis.

Borda vert vaska mellom kvar gruppe.

Matpause: Det vil bli fast matpause i løpet av andre økt, og de et maten ved pulten. De reingjør som tidligere nemnd pulten før og etter mat. Det same gjeld vasking av hendene.

**Avslutning på dagen**

De bruker same inngang/utgangsdør som står i oversikten over. Lærar passar på at ikkje andre trinn går inn/ut samtidig. De må passe på å halde 1 m avstand til andre trinn og til tilsette. Unngå trengsel i døra når de går inn/ut. Tilsette har tilsyn med dykk ut av skulen. Dei som skal med bussane tek på seg munnbind før dei forlèt klasserommet. Dersom nokon manglar munnbind, kontakt rektor.

Viktig å vaska hendene straks ein kjem heim.

**Reinhald av skulen**

Det er utarbeida eigen plan for reingjering for å redusere faren for smitte.

**Når skal elevane ikkje koma på skulen?**

Elever og tilsette skal sjølv med milde luftvegssymptomar og sjukdomsfølelse, ikkje møte på skulen. (Udir veileder om smittevern for ungdomsskule)

Reglane er at "VAKSNE (inkl. ungdomsskuleelevar): Skal testast ved: Luftvegssymptom, sjølv milde. Skal halda seg heime til det har kome svar på testen. Kan gå tilbake til skule ved: Negativ test, god allmenntilstand og ved kunn lette restsymptom.

(Info frå Samnanger kommune si heimeside)

**Kva med føring av fråvær?**

Det vil bli ført fråvær når elevane er sjuke, men framleis gjeld unntaksreglar for føring av fråvær på vitnemål. Dersom elevar er heime på grunn av milde luftvegssymptomer og sjukdomsfølelse, smitte, karantene eller isolering, skal skulen setje i gang med opplæring via nettet/Teams.

**Dei møter på skulen:**

Når dei er friske og ikkje har symptom på sjukdom eller etter sjukdom med negativ test, god allmenntilstand og ved kunn lette restsymptom.

Viss ein i husstanden har symptom på luftvegsinfeksjon, men ikkje bekrefta covid-19, skal eleven og den tilsette møta på skulen som normalt. Dei skal midlertidig gå heim frå skulen dersom dei får symptom.

Elevar og tilsette med typiske symptom på pollenallergi (kjent pollenallergi, rennande nase med klart nasesekret, rennande/kløande auge) kan møte på skulen.

**Elevar som får symptom på luftvegsinfeksjon sendast heim frå skulen.**

Føresette varslast om at eleven er sjuk. Sjuke elevar bør ikkje ta offentleg transport. Dersom eleven må hentast, skal han/ho vente på eit eige rom eller ute der det ikkje er andre elevar. Den sjuke bør ta på munnbind dersom det ikkje er mogeleg å halde to meter avstand til andre og dersom munnbind er tilgjengelig. Dette kan redusere smittespreiinga til andre. Ved behov for toalett, skal dette ikkje brukast av andre før det er reingjort. Dei som har vore i kontakt med eleven må vaske hender. I etterkant skal ein reingjera rom, toalett og andre område der eleven har opphalde seg med vanlege reingjeringsmidlar.

Det er berre å kontakte meg eller kontaktlærar på telefon dersom det er noko de lurer på i samband med skulekvardagen på gult nivå.

Med helsing

Kurt Helge Pedersen

Rektor, Samnanger ungdomsskule

56 58 9961 / 90154444